બન્ને મિત્રો અશ્વો પર સવાર થયાં અને ધોળાવીરાનો માર્ગ પસંદ કર્યો. દેવદત્ત અસ્ત્રો ચલાવી જાણતો પણ સુદ્ર્ઢ બાંધાનો ભગીરથ તો અસ્ત્ર-શસ્ત્ર ચલાવવામાં માહેર હતો. કરડાકી ભર્યો ચહેરો અને શ્યામ વર્ણ તેના વીર વ્યક્તિત્વને અનેરો ઓપ આપતાં. દેવદત્તનો બાંધો પણ મજબૂત હતો. તામ્રવર્ણ, પણછ જેવી ભ્રમર, પહોળી છાતી અને ખભા સુધી પહોંચતા વાંકડીયા વાળ તેના વ્યક્તિત્વને આકર્ષક દેખાવ આપતા હતા.